Συντεταγμένες: 40°22′50.002″N 43°22′35.000″E﻿ / ﻿40.38055611°N 43.37638889°E﻿ / 40.38055611; 43.37638889

Το **Χτζκονκ** (αρμενικά: *Խծկոնք*, τουρκικά: *Beşkilise*, μτφ. «πέντε εκκλησίες») είναι αρμενικό μοναστήρι στην ανατολική περιοχή της Τουρκίας, πλησίον των συνόρων με την Αρμενία. Ανεγερθέν μεταξύ του 7ου και του 13ου αιώνα, το συγκεκριμένο θρησκευτικό κέντρο καταστράφηκε σε μεγάλο βαθμό κατά τη διάρκεια της δεκαετίας του 1950.

Γεωγραφική τοποθεσία
--------------------

Κύριο λήμμα: Αϊραράτ
Το συγκεκριμένο μοναστηριακό συγκρότημα βρίσκεται εντός φαραγγιού στην ανατολική περιοχή της Τουρκίας, σε απόσταση 25 χμ. νοτιοδυτικά του Ανί, πρώην αρμενικής πρωτεύουσας, πλησίον του σημερινού χωριού του Ντιγκόρ (Επαρχία του Καρς).

Από ιστορικής απόψεως, το Χτζκονκ ευρισκόταν εντός του καντονίου του Σιράκ, στην επαρχία του Αϊραράτ, εκ των, συνολικά, δεκαπέντε επαρχιών της Μείζονος Αρμενίας, σύμφωνα με τον γεωγράφο του 7ου αιώνα, Ανανία του Σιράκ.

Ιστορία
-------

Ιδιαιτέρως λίγες πληροφορίες είναι γνωστές σχετικά με την ίδρυση του μοναστηριού, το οποίο εγκαταλείφθηκε κατά τη διάρκεια της μογγολικής περιόδου, κατά τον 13ο αιώνα, ενώ ανακαινίστηκε έπειτα από την ρωσική κατάληψη της περιοχής του Καρς το 1878. Το μοναστήρι εγκαταλείφθηκε εκ νέου το 1920, όταν η συγκεκριμένη περιοχή ενσωματώθηκε στην Τουρκία, ενώ, σύμφωνα με τον τοπικό πληθυσμό, ο τουρκικός στρατός προχώρησε σε ανατίναξή του κατά τη διάρκεια της δεκαετίας του 1950, με μοναδικό σωζόμενο, σήμερα, τμήμα του την εκκλησία του *Σουρπ Σαρκίς*, η οποία, ωστόσο, υπέστη περαιτέρω ζημιές κατά τη διάρκεια σεισμού το 1988.

Περιγραφή
---------

Κύριο λήμμα: Αρμενική αρχιτεκτονική
Το μοναστήρι αποτελείτο από, συνολικά, πέντε εκκλησίες: του *Σουρπ Καραπέτ* («Αγίου Ιωάννη του Προδρόμου», τετράκογχης εκκλησίας χρονολογούμενης από τον 7ο ή 10ο αιώνα), του *Σουρπ Αστβατσατσίν* («Αγίας Θεομήτορος»), του *Σουρπ Στεπανός* («Αγίου Στεφάνου», σταυροειδούς εγγεγραμμένης εκκλησίας), του *Σουρπ Γκριγκόρ* («Αγίου Γρηγορίου», ελαφρώς απομονωμένης) και του *Σουρπ Σαργκίς* («Αγίου Σεργίου», τετράκογχης εγγεγραμμένης εκκλησίας, χρονολογούμενης μεταξύ του 10ου και του 11ου αιώνα).

Δείτε επίσης
------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Χτζκονκ** |

* Αϊραράτ

Παραπομπές
----------

1. 1 2 3  (Αγγλικά) «The Monastery of Khtzkonk». *VirtualANI*. Ανακτήθηκε στις 24 Μαΐου 2009.
2. ↑  (Γαλλικά) Donabédian, Patrick· Thierry, Jean-Michel (1987). *Les arts arméniens*. Παρίσι: Éditions Mazenod. σελ. 588. ISBN 2-85088-017-5.
3. ↑  (Γαλλικά) Dédéyan, Gérard, επιμ. (2007). *Histoire du peuple arménien*. Τουλούζ: Éditions Privat. σελ. 43. ISBN 978-2-7089-6874-5.
4. ↑  (Γαλλικά) Donabédian, Patrick (2008). *L'âge d'or de l'architecture arménienne*. Μασσαλία: Parenthèses. σελ. 201. ISBN 978-2-86364-172-9.
5. ↑  (Αγγλικά) «The Monastery of Khtzkonk — The indivual churches». *VirtualANI*. Ανακτήθηκε στις 24 Μαΐου 2009.

Εξωτερικοί Σύνδεσμοι
--------------------

* (Αγγλικά) «Cultural Genocide». *The Armenian Genocide Museum-Institute*. Ανακτήθηκε στις 24 Μαΐου 2009.

|  |  |
| --- | --- |
| 

|  |
| --- |
| * Πύλη:Τουρκία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 3534156677157833770004

 |

 |